ผมมีตุ่มแข็งลักษณะเป็นก้อนขึ้นมาตุ่มเดียวที่โคนอวัยวะเพศครับ มีสีแดงออกขาวเหมือนฝี ถ้าเสียดสีหรือสัมผัสก็จะมีอาการแสบ แต่ถ้าปล่อยไว้เฉย ๆ ก็จะไม่มีอาการอะไรเลย อยากทราบว่าอาการลักษณะแบบนี้มันคืออะไรหรอครับผมขออนุญาตแนบภาพประกอบในลิงก์นี้เพื่อความชัดเจนนะครับ
สวัสดีค่ะ อาการมีตุ่มแข็งขึ้นที่โคนอวัยวะเพศชาย มีสีแดงๆเล็กน้อย เสียดสีแล้วแสบ อาจจะเกิดจาก การติดเชื้อแบคทีเรียที่ตรงเยื่อบุอวัยวะเพศ ซึ่งอาจจะเริ่มจากการมีรูขุมขนอักเสบ หรือเกิดแผลเปิดเล็กๆนำมาก่อนแล้วมีการติดเชื้อแบคทีเรียแทรกซ้อนขึ้นมาได้ สาเหตุอื่นๆเช่น การติดเชื้อราแต่มักจะมีอาการคัน และตุ่มไม่ค่อยจะใหญ่เท่าในรูป หรือเป็นจากรอยโรคติดต่อทางเพศสัมพันธ์บางชนิดในระยะเริ่มต้นเช่น เริม หูด แผลริมอ่อน ซึ่งถ้าเป็นเริมเมื่อเวลาผ่านไปอาจจะเป็นตุ่มน้ำ ถ้าเป็นหูดก็อาจมีลักษณะที่เป็นหงอนไก่ได้ชัดขึ้น เป็นต้นในเบื้องต้นไม่ไปบีบหรือไปแกะเกาบริเวณดังกล่าว ใช้แค่น้ำเปล่าสะอาดล้างเบาๆภายนอก ควรงดการมีเพศสัมพันธ์ไปก่อนขณะที่ยังมีรอยโรคอยู่ สังเกตอาการค่ะ ถ้ายังเจ็บเยอะ ตุ่มโตขึ้น มีหนองชัดเจน ควรไปพบแพทย์เพื่อตรวจเพิ่มเติม และรับยาฆ่าเชื้ออย่างเหมาะสมต่อไป